नशीली दवाओं के तस्कर को 10 साल की कैद और एक लाख जुर्माना
अतिरिक्तजिलाएवं सत्र न्यायधीश-2 अमन सूद की अदालत ने नशीली दवाओं की तस्करी के आरोप में एक व्यक्ति को दोषी करार देते हुए 10 साल की कैद एक लाख जुर्माना अदा करने की सजा सुनाई है। जुर्माना अदा करने पर दोषी को 2 साल का अतिरिक्त कारावास भुगतना होगा।
दोषी की पहचान बंगाणा उपमंडल के तहत त्यार गांव के निवासी संसार चंद के रूप में की गई है। मामले की पैरवी उप जिला न्यायवादी संजय पंडित ने की है। उप जिला न्यायवादी देवेंद्र कुमार चौधरी ने बताया कि 9 मार्च 2015 की रात को एसआईयू की टीम ने समूर कलां स्थित सीनियर सेकंडरी स्कूल के बाहर ऊना-हमीरपुर रोड पर नाकेबंदी कर रखी थी। इसी दौरान बंगाणा की ओर से रही ऑल्टो कार को चैकिंग के लिए राेका गया। चैकिंग के दौरान एसआईयू टीम ने कार में से 105 शीशी कॉरेक्स, 5184 कैप्सूल स्पास्मो प्रोक्सीवॉन 120 टैबलेट लोमिटेल बरामद की। पूछताछ के दौरान कार चालक ने अपनी पहचान संसार चंद के रूप में बताई। पुलिस ने कार चालक संसार चंद के खिलाफ केस दर्ज किया था।
hin_Deva hin_Deva hin_Deva